"(i) Sekao sa tlhamo ya ngangisano Setlhogo: Bomme ba tshwenyegela boitekanelo go gaisa borre. Dumela kgotsa ganetsa. Matseno Boitekanelo ke go tlhokomela mmele ka go ikatisa kgotsa go ja dijo tsotlhe tse di ka go thusang go nna o itekanetse o se na malwetse. O dira diteko tse di farologaneng go itlhola fa o sena bokoa bongwe mo mmeleng. Go le gantsi bomme ke batho ba ba dirang tsotlhe tseo go itlhokomela mo botshelong ke dumelana le setlhogo. Diteng …………………………………………………………………………………………………………… …………………………………………………………………………………………………………… …………………………………………………………………………………………………………… ……………………… Bokhutlo Go tlhokomela boitekanelo go botlhokwa go gaisa dilo tsotlhe. Fa o na le madi le dilo tsotlhe, o se na boitekanelo jo bo siameng go utlwisa botlhoko gonne ga o itumelele tsotlhe tse o nang natso. Nnete ke gore tota bomme ke batho ba e leng gore ba tlhokomela boitekanelo jwa bona thata go ga isa borre. 2.5.2 Ditirwana Kwala tlhamo ya boleele jwa mafoko a a ka nnang 400- 450 ka NNGWE FELA ya ditlhogo tse di latelang. O se ka wa lebala go thala letlhomeso kana Ipaakanyetsotiro, go tlhagisa setlhangwa sa ntlha le go se runa pele o kwala sa bofelo. 2.5.2.1 A moento wa go thibela COVID 19 o tshwanetse go pateletswa baagi. Dumela kgotsa o ganetse. 2.5.2.2 Batswantle ba ba tseneng ntle le tetla mo Aforikaborwa ba tshwanetse go newa makwalo boagi. Dumela kgotsa o ganetse. 2.5.2.3 Go ya ka bosenyi le dipolao tsa bana le basadi tse di kwa godimo, a katlholelo leso e tshwanetse go busediwa mo nageng ya rona. Dumela kgotsa o ganetse. 2.5.2.4 Bomme ba tshwenyegela boitekanelo go gaisa borre. Dumela kgotsa o ganetse 19"